राजपूत सभा के चुनाव में फंसा पेंच, जयपाल सिंह प्रशासक नियुक्त
राजपूतसभा के 5 मार्च हो होने वाले चुनाव में पेंच फंस गया है। रजिस्ट्रार सोसायटीज एंड फर्म हिसार के पत्र अनुसार यह चुनाव असंवैधानिक गैर कानूनी होगा। सोसायटीज रजिस्ट्रार ने चुनाव प्रक्रिया को लेकर रिटायर्ड एसडीओ जयपाल सिंह को प्रशासक नियुक्त किया है।
यहां जारी बयान में राजपूत सभा के पूर्व महासचिव जयसिंह परमार ने यहां जारी बयान में कहा कि वर्तमान कार्यकारिणी का कार्यकाल 14 फरवरी को समाप्त हो गया था। इसलिए अब चुनाव की घोषणा नहीं हो सकती। उन्होंने बताया कि हरियाणा रजिस्ट्रेशन एंड रेगुलेशन सोसायटीज एक्ट-2012 के नियमों के अनुसार सभा के चुनाव करवाने की जिम्मेदारी पूर्व एसडीओ जयपाल सिंह को सौंपी गई है। रजिस्ट्रार ने अपने पत्र में स्पष्ट तौर पर लिखा है कि इसके अलावा किसी भी प्रकार का चुनाव यदि सभा द्वारा करवाया जाता है तो वह गैर कानूनी माना जाएगा।
उधर राजपूत सभा की ओर से नियुक्त चुनाव अधिकारी तेजपाल सिंह संदीप राणा ने पत्र जारी कर जानकारी दी है कि राजपूत सभा का चुनाव 5 मार्च को सुबह 10 बजे राजपूत धर्मशाला में होगा। आम सभा की होने वाली बैठक में सर्वसम्मति से पदाधिकारियों का चयन किया जाएगा। इसमें प्रधान, उपप्रधान, सचिव, कोषाध्यक्ष सहसचिव चुना जाना है। यद्यपि चुनाव अधिकारी संदीप राणा ने रजिस्ट्रार सोसायटीज एंड फर्म हिसार द्वारा पत्र जारी करने की बात भी स्वीकारी है।
{5 मार्च का चुनाव असंवैधानिक गैर कानूनी बताया
{कार्यकारिणी का कार्यकाल फरवरी में हो चुका समाप्त
bho_Deva hin_Deva hin_Deva hin_Deva hin_Deva hin_Deva